रायपुर. राज्य की बड़ी जेलों में नक्सली हमले की खुफिया रिपोर्टो के बाद अलर्ट जारी कर दिया गया है। इन जेलों में सुरक्षा इंतजामों को और अधिक मजबूत करने के लिए बंदी और विजिटर्स मैनेजमेंट सिस्टम लागू किया जा रहा है।
एनआईसी (नेशनल इंफोर्मेटिक सेंटर) दिल्ली के साथ मिलकर इसके लिए सर्वे कर लिया गया है। सिस्टम स्थापित होने के बाद बंदियों से मुलाकात करने आने वालों की तस्वीरें ली जाएंगी। उनका थंब इंप्रेशन भी लिया जाएगा। उनका पूरा बॉयोमिट्रिक रिकार्ड रखा जाएगा।
बंदी और विजिटर्स मैनेजमेंट सिस्टम पूरी तरह से ऑनलाइन रहेगा। बंदियों से मुलाकात करने के जितने भी लोग आएंगे उन सभी की डिजिटल फोटो ली जाएगी। हस्ताक्षर भी डिजिटल ही लिए जाएंगे। पूरा रिकार्ड कंप्यूटर पर सेव रहेगा। जरूरत पड़ने पर एक ही क्लिक से यह मालूम किया जा सकेगा कि किस बंदी से कौन और मुलाकात करने आया था।
hin_Deva hin_Deva hin_Deva